**РЕШЕНИЕ № Х/2017 НА СЪВЕТА ЗА АСОЦИИРАНЕ ЕВРОПЕЙСКИ СЪЮЗ – РЕПУБЛИКА МОЛДОВА**

**от XX XXXXXX 2017 година**

**във връзка с изменението на приложение ХХVІ към Споразумението за асоцииране между ЕС и Република Молдова от 27 юни 2014 г.**

СЪВЕТЪТ ЗА АСОЦИИРАНЕ ЕВРОПЕЙСКИ СЪЮЗ – РЕПУБЛИКА МОЛДОВА,

като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, и по-специално член 436, параграф 3 от него,

като има предвид, че:

1. Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна бе подписано на 27 юни 2014 г.
2. С член 201 от Споразумението за асоцииране се въвежда задължение за постепенно сближаване в посока към митническото законодателство на Съюза и някои международни правни актове съгласно приложение ХХVІ към Споразумението.
3. В приложение ХХVІ към Споразумението се предвижда сближаването да се осъществява по отношение на разпоредбите на Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността.
4. Регламент (ЕИО) № 2913/92 бе отменен и от 1 май 2016 г. основните разпоредби на Регламент (ЕС) № 952/2013 за създаване на Митнически кодекс на Съюза се прилагат в Европейския съюз.
5. На заседанието на Митническия подкомитет Европейски съюз – Република Молдова от 6 октомври 2016 г. бе заключено, че приложение ХХVІ към Споразумението следва да бъде съответно изменено,

РЕШИ:

*Член 1*

Приложение ХХVІ към Споразумението за асоцииране между ЕС и Република Молдова от 27 юни 2014 г. се изменя съгласно приложение І към настоящото решение.

*Член 2*

Настоящото решение влиза в сила в деня на приемането му.

Съставено в Брюксел на ХХ ХХХХ 2017 г.

*За Съвета за асоцииране*

**ПРИЛОЖЕНИЕ**

Първият раздел от приложение ХХVІ към Споразумението за асоцииране между ЕС и Република Молдова от 27 юни 2014 г. се изменя, както следва:

Препратката **„Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността“** се заменя с препратката **„Регламент (ЕС) № 952/2013 за създаване на Митнически кодекс на Съюза“**.